ZMLUVA
o pripojení a užívaní dvoch žíl nenasvieteného optického vlákna
uzatvorená podľa § 269 ods.2 Obchodného zákonníka v platnom znení

medzi

Dodávateľom	
Sídlo	: 
Zastúpený	: 
IČO		       : 
IČ DPH	       : 
Bankové spojenie  : 
Číslo účtu.	       : 
Registračný súd     : 
Oddiel		       : 
           /ďalej len „XXXX“/

a

Mesto Košice – Mestská polícia košice
Sídlo 	: Trieda SNP 48/A, 040 11 Košice
Zastúpený 	: MUDr. Richard Raši, PhD., MPH - primátor
IČO 	: 00691135
Bankové spojenie 	: ................................
Číslo účtu 	: ................................
Osoba oprávnená jednať vo veciach zmluvných a technických: Ing. Miroslav Čižmár

			   	       /ďalej len „Mesto Košice- MsPKošice “/

za týchto podmienok:

Článok I.
Úvodné ustanovenia

            1.1. Dodávateľ je obchodná spoločnosť, ktorá okrem iného podniká v oblasti montáže a opráv telekomunikačných zariadení mimo jednotnej telekomunikačnej siete a je vlastníkom a prevádzkovateľom optickej komunikačnej siete, nachádzajúcej sa na území mesta Košice. 

            1.2. Mesto Košice – MsP Košice je vlastníkom a prevádzkovateľom kamerového systému nachádzajúceho sa na území mesta Košice, ktorého   koncové body sú špecifikované v Prílohe č. 1 tejto Zmluvy /ďalej len ,,Kamerový systém MsP Košice“/.

            1.3. Účelom tejto Zmluvy je upraviť práva a povinnosti Zmluvných strán pri užívaní časti optickej komunikačnej siete vo vlastníctve dodávateľa, špecifikovanej v bode 2.1. tejto Zmluvy Mestom Košice – MsP Košice  s cieľom prenosu dát z kamerového systému MsP Košice zabezpečovaného  MsP Košice.  

Článok II.
Základné ustanovenia

2.1. Predmetom zmluvy je záväzok dodávateľa po celý čas trvania tejto Zmluvy a za podmienok v nej uvedených nepretržite umožniť Mestu Košice užívať na účely prenosu dát z Kamerového systému Mesta Košice časť svojej optickej komunikačnej siete, a to v rozsahu dvoch žíl /single pár/ nenasvieteného optického vlákna na trasách tak ako sú tieto vymedzené koncovými bodmi v Prílohe č.1 tejto zmluvy v lehote do 15 dní odo dňa nadobudnutia účinnosti tejto Zmluvy vyviesť dve žily /single pár/ nenasvieteného optického vlákna z najbližšieho distribučného bodu dodávateľa a umožniť ich pripojenie ku koncovým zariadeniam Mesta Košice, nachádzajúcim sa v každom koncovom bode podľa Prílohy č.1. a zabezpečiť údržbu a servis tejto časti Siete a záväzok Mesta Košice poskytnúť za to dodávateľovi odplatu podľa čl. IV. tejto zmluvy.

Článok III.
Práva a povinnosti Zmluvných strán

	3.1. Mesto Košice sa zaväzuje poskytnúť súčinnosť potrebnú na pripojenie jeho zariadení k sieti.

	3.2. O odovzdaní funkčného pripojenia dvoch žíl /single pár/ nenasvieteného optického vlákna z určeného distribučného bodu dodávateľa ku koncovým zariadeniam Mesta Košice vo všetkých bodoch uvedených v Prílohe č.1., začatí využívania komunikačnej siete a odskúšaní jej funkčnosti MsP Košice, bude zmluvnými stranami spísaný Preberací protokol.

	3.3. Káblové vedenie z distribučného bodu Dodávateľa ku koncovým zariadeniam Mesta Košice je vlastníctvom dodávateľa.

            3.4. Mesto Košice je oprávnené časť optickej komunikačnej siete, poskytnutej dodávateľom na užívanie  špecifikovaná v bode 2.1. tejto Zmluvy využívať len za účelom prenosu dát z Kamerového systému Mesta Košice a nesmie k poskytnutej časti siete dodávateľa pripojiť žiadne iné zariadenia než koncové zariadenia podľa Prílohy č. 1 tejto Zmluvy ani využívať poskytnutú časť siete na prenos iných dát než dát, ktoré sú výstupom Kamerového systému. 

           3.5. Mesto Košice sa zaväzuje, že nebude do časti siete poskytnutej dodávateľom podľa tejto Zmluvy akýmkoľvek spôsobom zasahovať, poškodzovať ju alebo využívať na iný účel ako je uvedený v bode 1.3. tejto Zmluvy a že neumožní ani neposkytne tretím osobám prístup k tejto časti siete ani možnosť jej používania. 

           3.6. Dodávateľ sa zaväzuje zabezpečovať údržbu a odstraňovanie porúch časti siete poskytnutej na užívanie podľa tejto Zmluvy Mestu Košice, a to na základe oznámenia poruchy tejto časti siete Mestom Košice zaslaným na e-mail xxxxxxxxxxxx , a začať s odstraňovaním poruchy najneskôr do dvoch hodín od oznámenia poruchy.

	  
Článok IV.
Odplata a platobné podmienky

4.1. Mesto Košice sa zaväzuje za vyvedenie dvoch žíl nenasvieteného optického vlákna a umožnenie ich pripojenia ku koncovým zariadeniam Mesta zaplatiť dodávateľovi jednorazovú odplatu vo výške 1000,00 EUR /slovom:  jedentisíc eur/ bez DPH  najneskôr do 30 dní odo dňa  vystavenia faktúry po odovzdania funkčného pripojenia  podľa bodu 3.2. tejto Zmluvy, na základe faktúry vystavenej dodávateľom.

4.2. Mesto Košice sa zaväzuje za používanie časti siete dodávateľa, špecifikovanej v bode 2.1. tejto Zmluvy zaplatiť dodávateľovi pravidelnú odplatu vo výške 185,00EUR /slovom:  jednostoosemdesiatpäť eur/ bez DPH mesačne, v lehote najneskôr do 30dní  , na základe faktúry vystavenej dodávateľom.

Článok V.
Trvanie zmluvy
	
5.1. Zmluva sa uzatvára na dobu určitú, a to 48 mesiacov odo dňa nadobudnutia účinnosti tejto Zmluvy. Zmluvné strany sa dohodli, že platnosť Zmluvy sa predlžuje na dobu neurčitú v prípade, ak žiadna zo Zmluvných strán písomne neoznámi druhej Zmluvnej strane, že s predlžením platnosti tejto Zmluvy nesúhlasí, a to najneskôr 30 dní pred uplynutím určitej doby platnosti Zmluvy podľa predchádzajúcej vety.  

5.2. Túto Zmluvu je možné ukončiť písomnou dohodou Zmluvných strán, odstúpením od Zmluvy za podmienok podľa bodu 5.3. tejto Zmluvy alebo písomnou výpoveďou za podmienok podľa bodu 5.4. tejto Zmluvy.

5.3. Dodávateľ je oprávnený od tejto Zmluvy odstúpiť v prípade vzniku omeškania Mesta Košice so zaplatením odplaty alebo jej časti podľa tejto Zmluvy alebo v prípade porušenia povinností Mesta Košice podľa bodu 3.4. a 3.5. tejto Zmluvy, ak Mesto Košice ani v dodatočnej lehote 30 dní od doručenia písomného upozornenia dodávateľom neodstráni protiprávny stav. Odstúpenie musí byť písomné a účinnosť nadobúda okamihom doručenia druhej Zmluvnej strane.

5.4. V prípade, ak dôjde k predlženiu platnosti tejto Zmluvy na dobu neurčitú podľa bodu 5.1. tejto Zmluvy, je každá zo Zmluvných strán oprávnená aj bez uvedenia dôvodu túto Zmluvu vypovedať písomnou výpoveďou, doručenou druhej Zmluvnej strane. Výpovedná doba je trojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej Zmluvnej strane. 

Článok VI.
Záverečné ustanovenia

6.1. Táto zmluva nadobúda platnosť dňom podpisu oboma Zmluvnými stranami a účinnosť dňom jej zverejnenia na webovom sídle Mesta Košice. Mesto Košice sa zaväzuje zabezpečiť zverejnenie tejto Zmluvy na svojom webovom sídle, najneskôr v lehote do 15 dni odo dňa nadobudnutia platnosti tejto Zmluvy.

6.2. Neoddeliteľnú súčasť tejto Zmluvy tvorí:
                       Príloha č. 1: Vymedzenie optickej komunikačnej siete a kamerového systému Mesta 
                                       Košice koncovými bodmi.

6.3. Táto zmluva je vyhotovená v troch vyhotoveniach, z ktorých každé má platnosť originálu a z ktorých dodávateľ obdrží  jedno vyhotovenie a objednávateľ obdrží dve vyhotovenia.

6.4. Meniť a dopĺňať túto zmluvu je možné len na základe zhodnej vôle oboch zmluvných strán a to dodatkami uzatvorenými medzi zmluvnými stranami v písomnej forme.

6.5. Zmluvné strany vyhlasujú, že zmluva je uzatvorená na základe ich slobodnej vôle, že zmluvu si prečítali, jej   obsahu   porozumeli  a  na  znak  súhlasu  ju podpisujú.    

V Košiciach, dňa ...............					V Košiciach, dňa ........................

.................................................................                                   ............................................
          	                     Mesto Košice
                                                                                                            MUDr. Richard Raši, PhD., MPH - primátor

PRÍLOHA Č. 1.
vymedzenie optickej komunikačnej siete  
a kamerového systému Mesta Košice koncovými bodmi
__________________________________________________________________________________________

•	Body napojenia: 
A – Stanica mestskej polície, Tajovského 9, 040 01 Košice,
 Ukončenie: v dátovom rozvádzači MsP optickým patchcordom 2xLC konektor ( SM 9/1310 µm) so zapojením a inštaláciou M/O prevodníka
a
B – Mestská polícia Košice, Magistrát Mesta Košice, Trieda SNP 48/A Košice
Ukončenie: v dátovom rozvádzači MsP na 5.NP, optickým patchcordom 2xLC konektor ( SM 9/1310 µm) so zapojením a inštaláciou M/O prevodníka

C -  Kamera Námestie osloboditeľov, Košice - ukončenie optickým patchkábom SC
a
D - MsP Magistrát Mesta, Trieda SNP 48/A, 040 01 Košice
Ukončenie: v dátovom rozvádzači MsP na 5.NP, optickým patchcordom 2xLC konektor ( SM 9/1310 µm) so zapojením a inštaláciou M/O prevodníka

Spracoval: Ing. Miroslav Čižmár